Document ID: 31995R1961

KOMMISSIONENS FORORDNING (EF) Nr. 1961/95 af 9. august 1995 om ændring af forordning (EF) nr. 3175/94 om gennemførelsesbestemmelser for den særlige ordning for forsyning af de mindre øer i Det Ægæiske Hav med kornprodukter og om fastlæggelse af den foreløbige forsyningsopgørelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2019/93 af 19. juli 1993 om særlige foranstaltninger for visse landbrugsprodukter til fordel for de mindre øer i Det Ægæiske Hav (1), senest ændret ved Kommissionens forordning (EF) nr. 1363/95 (2), særlig artikel 4, og
ud fra følgende betragtninger:
De fælles gennemførelsesbestemmelser for den særlige ordning for forsyning af de mindre øer i Det Ægæiske Hav med visser landbrugsprodukter blev fastsat ved Kommissionens forordning (EØF) nr. 2958/93 (3), senest ændret ved forordning (EF) nr. 1802/95 (4);
for at tage hensyn til den særlige handelspraksis i kornsektoren blev der ved Kommissionens forordning (EF) nr. 3175/94 (5) fastsat bestemmelser, som supplerer eller afviger fra bestemmelserne i forordning (EØF) nr. 2958/93; for at opfylde formålet med den forsyningsordning, der er fastsat i forordning (EØF) nr. 2019/93, herunder at afhjælpe de naturbetingede ulemper for de mindre øer i Det Ægæiske Hav uden at hæmme udviklingen af den lokale produktion, bør det tillades, at 12 000 tons byg produceret på øen Lemnos kan indgå i ordningen, såfremt denne bygmængde udgør en overskudsproduktion i forhold til øens specifikke behov; den faste støtte til levering af dette produkt fra øen Lemnos til de mindre øer i Det Ægæiske Hav bør fastlægges;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 3175/94 foretages følgende ændringer:
1) Som artikel 2a indsættes:
»Artikel 2a
1. Den faste støtte på 15 ECU/ton, der er fastsat i artikel 1, stk. 1, første led, i forordning (EØF) nr. 2958/93, ydes hvert år for 12 000 tons byg, der er høstet på øen Lemnos, og som leveres til de andre mindre øer i Det Ægæiske Hav.
2. Der ydes ikke støtte for levering af byg i KN-kode 1003 på øen Lemnos«.
2) Bilaget affattes som vist i bilaget til denne forordning.
Artikel 2
Denne forordning træder i kraft på dagen efter offentliggørelsen i De Europæiske Fællesskabers Tidende.
Den anvendes fra den 1. juli 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. august 1995.

Labels: 18
3
17
5